Patriarchatus Alexandrinus
Patriarchatus Alexandrinus (in Aegypto situs) secundum traditionem a Marco Evangelista traditam anno 42 condita est. Hodie episcopi trium ecclesiarum sibi titulum Patriarchae Alexandrini vindicant (vide infra). Usque ad Concilium Chalcedonense (anno 451) communis series episcoporum ab his tribus ecclesiis agnoscitur. Ad praesens tempus titulus episcopis sequentibus est: Patriarcha Orthodoxus Coptorum Alexandrinus est caput Ecclesiae Orthodoxae Coptorum, cuius plenus titulus est Papa Alexandriae et Patriarcha Sedis Sancti Marci. Praesens patriarcha est Theodorus II. Patriarcha Graeco-Orthodoxus Alexandrinus est caput Ecclesiae Graeco-Orthodoxae. Pleno titulo Papa et Patriarcha Alexandriae et totius Africae appellatur. Praesens patriarcha est Theodorus II. Catholicus Patriarcha Alexandrinus Coptorum est caput Ecclesiae Coptae Catholicae cum Roma unitae. Pleno titulo Patriarcha Alexandrinus Coptorum vocatur. Praesens patriarcha est Ibrahim Isaac Sidrak. Titulo Patriarchae Alexandrinae etiam caput Melcitarum Catholicorum ornatum est. Titulus eius est Patriarcha Melcitarum Antiochiae et totius Orientis, Alexandriae ac Hierosolymorum. Praesens patriarcha est Iosephus I. Patriarchatus Latinus Alexandrinus anno 1219 conditus annoque 1964 suppressus est.